อยากสอบถามค่ะ เมื่อประมาณต้นปีมีอาการกระเพาะปัสสาวะอักเสบครั้งแรก คือ เวลาปัสสวะใกล้สุด แล้วมีอาการปวดจิ๊ด ๆ และมีเลือดปนออกมา หลังจากนั้นซื้อกินจนหาย กินครบ 7 วันนะค่ะ หลังจากนั้นช่วง 5 - 6 เดือนที่ผ่านมา ก็มีอาการอีก รวมครั้งนี้เป็นครั้งที่ 3 แล้วค่ะ แต่อาการคือจะมีเลือดปนออกมา พอกินยาไปสักวัน เลือดจะเบา แต่ก็รู้สึกเหมือนมีหนองปนอยู่ ไปซื้อยากินเภสัชจ่ายยา Ciprofloxacin 500 mg มาให้กิน 5 วัน แต่เนื่องจากเปิดเน็ตดูแล้วคำเตือน เขาเขียนว่า สตรีที่วางแผนจะมีบุตร ไม่ควรกิน ซึ่งเราวางแผนจะมีบุตร แล้วกินมาไป 3 วันแล้ว และช่วงนี้อยู่ในช่วงระหว่างไข่ตก สามารถกินต่อจนครบ 5 วันได้ไหมค่ะ แล้วจะมีผลกระทบต่อการตั้งครรภ์ในอนาคตไหมค่ะ ถ้าเกิดตั้งครรภ์หลังจากกินยาครบไปแล้ว ประมาณ 14 วัน
สวัสดีคะ แนะนำอย่างนี้ค่ะ เรื่องการติดเชื้อทางเดินปัสสาวะถ้าเป็นซ้ำๆ ต้องหาสาเหตุค่ะ เนื่องจากอาจจะมีปัญหาเรื่องนิ่วในไต ท่อไต หรือ กระเพาะปัสสาวะค่ะการกลั้นปัสสาวะบ่อยๆ จะทำให้มีการติดเชื้อทางเดินปัสสาวะได้เข่นกันค่ะการใช้ยาฆ่าเชื้อต้องอยู่ในความดูแลของแพทย์ค่ะ เนื่องจากอาจจะมีการดื้อยา ใช้ยาไม่ถูกขนาดและนานพอ อาจจะไม่ได้รักษาเชื้อให้ตายได้ค่ะ แต่อาจจะทำให้เกิดการดื้อยาค่ะการใช้ยาปรกติไม่ได้มีผลต่อการตั้งครรภ์ค่ะ และไม่มีผลต่ออนาคตในเรื่องการตั้งครรภ์ค่ะยาจะมีผลต่อทารก เมื่อใช้ยาระหว่างการตั้งครรภ์ค่ะยาที่ใช้รักษาการติดเชื้อทางเดินปัสสาวะในหญิงตั้งครรภ์จะใช้ยากลุ่มเพนนิซิลลินค่ะ